КIыщ Мухьэдин ягъэлъапIэ
Москва къалэм Художествэхэм-кIэ и Урысей академием и Президиумым и зэIущIэм абы и президент Церетели Зураб УФ-м щIыхь зиIэ и художник, КъБР-м и цIыхубэ сурэтыщI, ЩIДАА-м и академик, художник цIэрыIуэ КIыщ Мухьэдин щритыжащ «Гъуазджэм зэрыхуэлажьэм папщIэ» орденым и ещанэ нагъыщэр, илъэс 80 зэрырикъум папщIэ къыхуагъэфэщар.
Мухьэдин и щхьэгъусэ икIи и арт-унафэщI Мосс Жаклин къратащ «Академием хуэгъэзауэ иIэ фIыщIэм папщIэ» медалыр. Зэхыхьэ гуапэм хэтащ ФедерацэмкIэ Советым ди щIыналъэм къыбгъэдэкIыу щыIэ сенаторым и дэIэпыкъуэгъу КIыщокъуэ Александр.
